ઇરાકઃ વિશ્વના દેશોમાં આતંકી પ્રવૃત્તિઓ કરનારાઓ પર કાર્યવાહીને લઇને કેવું સખત વલણ અપનાવાય છે તેનું ઇરાકી કોર્ટે કરેલી કાર્યવાહીમાં પ્રતિબિંબ પડી રહ્યું છે. આઈએસઆઈએસના ખાતમા બાદ હાલમાં ધરપકડ કરાયેલા આતંકીઓ અને તેના સપોર્ટરો પર કોર્ટ કાર્યવાહી હાથ ધરવામાં આવી છે. એમાં આતંકીઓની પત્નીઓ પર પણ કેસ પણ છે. જેમાં 10 મિનિટની કાર્યવાહીમાં 40 જેટલી આતંકીઓની પત્નીઓને ફાંસીની સજા ફટકારવામાં આવી છે. તો કેટલીક મહિલાઓને ઉંમરકેદની સજા પણ ફટકારી છે. આઇએસ આતંકીઓને સાથ આપવાના આરોપમાં અંદાજે 1000 મહિલાઓ અને યુવતીઓ ઇરાકની જેલમાં બંધ છે, જેમાંથી 40ને ફાંસીની સજા ફટકારવામાં આવી છે. સજા મેળવનાર મોટાભાગની મહિલાઓ વિધવા છે અને તેઓ પોતાના બાળકોનું ધ્યાન રાખનાર એકમાત્ર સભ્ય છે. ગાર્ડિયનના રીપોર્ટ પ્રમાણે જ્યારે સજા ફટકારવામાં આવી ત્યારે તે પોતાના બાળકો સાથે બગદાદ સેન્ટ્રલ ક્રિમિનલ કોર્ટમાં હાજર હતી.